มาลีรวบแล้ว 2 ผู้ต้องสงสัยเอี่ยวจับตัวประกันในโรงแรมหรู
เจ้าหน้าที่ทางการประเทศมาลี สามารถตามจับกุมตัว 2 ผู้ต้องสงสัย อาจมีส่วนเกี่ยวข้องกับเหตุการณ์บุกจี้จับตัวประกันในโรงแรม 5 ดาว ในเมืองหลวงเมื่อสัปดาห์ก่อนได้แล้ว,สำนักข่าวต่างประเทศรายงานว่า กองกำลังความมั่นคงของประเทศมาลี สามารถจับกุมตัวผู้ต้องสงสัย ซึ่งอาจมีส่วนเกี่ยวข้องกับเหตุจับตัวประกันกว่า 170 คนในโรงแรม เรดิสัน บลู  ซึ่งเป็นโรงแรม 5 ดาวในกรุงบามาโก เมืองหลวง ซึ่งทำให้มีผู้เสียชีวิต 20 ราย เมื่อสัปดาห์ก่อนได้แล้ว 2 คน แต่ไม่มีการเปิดเผยรายละเอียดเกี่ยวกับผู้ต้องสงสัยทั้งคู่,ทั้งนี้ เหตุจับตัวประกันดังกล่าว เกิดขึ้นเมื่อวันที่ 20 พ.ย. โดยมือปืน 2 คน ได้ใช้ปืนอาก้า เอเค-47 เป็นอาวุธ บุกจับตัวประกัน 170 คน นานกว่า 9 ชั่วโมง และเปิดฉากยิงใส่ผู้คนจากหน้าโรงแรม ก่อนจะบุกเข้าไปยิงบริเวณ ล็อบบี้ ร้านอาหาร และตามระเบียง ทำให้ตัวประกันเสียชีวิต 20 ราย บาดเจ็บ อีก 14 คน ก่อนที่ตำรวจจะบุกช่วยตัวประกัน,หลังเกิดเหตุ กลุ่มติดอาวุธ อัล-มูราบิตวน พันธมิตรเครือข่ายก่อการร้ายกลุ่ม อัลเควด้า ได้ ออกมาอ้างตัวเป็นผู้อยู่เบื้องหลังการโจมตีครั้งนี้ ขณะที่ กลุ่มนักรบญิฮาดแนวหน้าปลดปล่อยมาคินา ในภาคกลางของมาลี ก็ออกมาอ้างเป็นผู้อยู่เบื้องหลังเช่นกัน
เจ้าหน้าที่ของประเทศมาลี สามารถจับกุมตัว 2 ผู้ต้องสงสัย ซึ่งอาจมีส่วนเกี่ยวข้องกับเหตุจับตัวประกันในโรงแรม 5 ดาว ในเมืองหลวงเมื่อสัปดาห์ก่อนได้แล้ว
กองกำลังความมั่นคง,มาลี,ผู้ต้องสงสัย,จับตัวประกัน,โรงแรม ราดิสัน บลู,โรงแรม 5 ดาว,กรุงบามาโก,กราดยิง,ข่าว,ข่าวต่างประเทศ,ไทยรัฐออลไลน์